Document ID: 32003R1665

32003R1665
L 235/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1665/2003 НА КОМИСИЯТА
от 22 септември 2003 година
относно допълнение към приложението към Регламент (ЕО) № 2400/96 (Clementine del Golfo di Taranto, Mela Val di Non и Clementinas de las Tierras del Ebro или Clementines de les Terres de l'Ebre)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 692/2003 на Комисията (2) , и по-специално член 6, параграфи 3 и 4, от него
като има предвид, че:
(1)
Съгласно член 5 от Регламент (ЕИО) № 2081/92, Италия предаде на Комисията заявка за регистрация на означението „Clementine del Golfo di Taranto“ като географско указание и заявка за регистрация на означението „Mela Val di Non“ като наименование за произход, а Испания предаде на Комисията заявка за регистрация на названието „Clementinas de las Tierras del Ebro“ или „Clementines de les Terres de l'Ebre“ като географско указание.
(2)
Бе констатирано, съгласно член 6, параграф 1 от посочения регламент, че те съответстват на този регламент, по-специално, че съдържат всички елементи, предвидени в член 4 от него.
(3)
На Комисията не бе предадена никаква декларация за възражение по смисъла на член 7 от Регламент (ЕИО) № 2081/92, след публикуването в Официален вестник на европейския съюз (3) на означенията, фигуриращи в приложението към настоящия регламент.
(4)
Следователно тези означения заслужават да бъдат вписани в „Регистъра на защитените наименования за произход и защитените географски указания“ и следователно защитени в Общността като защитено наименование за произход или защитено географско указание.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 1491/2003 (5).
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означенията, фигуриращи в приложението към настоящия регламент и тези означения се вписват в „Регистъра на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92, като защитено наименование за произход (ЗНП) или защитено географско указание (ЗГУ).
Член 2
Настоящият регламент влиза в сила на двадесетия ден от датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 септември 2003 година.

Labels: 3
18
17